Chaban-Delmas stadionas

Chaban-Delmas stadionas (pranc. Stade Chaban-Delmas, 1924–2001 m. Stade du Parc Lescure) – sporto stadionas Bordo, Prancūzijoje. Namų rungtynes žaidžia FC Girondins de Bordeaux. Pavadintas politiko Jacques Chaban-Delmas (1915–2000), buvusio Bordo mero, ėjusio pareigas nuo 1947 iki 1995 m., garbei. Stade Chaban-Delmas talpina 34 462 žiūrovus. Daugiausia žiūrovų susirinko 1985 m. balandžio 24 d; rungtynių tarp Girondins de Bordeaux ir Juventus FC atėjo pažiūrėti 40 211 žiūrovų. Istorija Stadionas atidarytas 1924 m. kaip dviračio varžybų vieta (velodromas). 1935 m. buvo rekonstruotas artėjančiam 1938 m. pasaulio futbolo čempionatui. 1938 m. birželio 12 d. buvo oficialiai atidarytas, čia vyko 3 pirmenybių rungtynės. 1998 m. stadione vyko šešios XVI pasaulio futbolo čempionato rungtynės, 2007 m. regbio pasaulio taurė. 2011 m. liepos 19 d. „Girondins“ klubas pranešė statysiąs Bordo naująjį stadioną, 43 500 sėdimų vietų, kuris atidarytas 2015 m. Nuorodos Nuotraukų galerija Archyvuota kopija 2014-04-29 iš Wayback Machine projekto.